ОБАВЕШТЕЊЕ

НОСИОЦИМА ПОЉОПРИВРЕДНИХ ГАЗДИНСТАВА

Обавештавамо вас о вашим обавезама које се тичу обнове регистрације и то:

1. Ако након уписа у Регистар дође до промене уписаних података који се односе на земљишни фонд, основ коришћења земљишта или фонд животиња, носилац породичног пољопривредног газдинства, односно овлашћено лице у пољопривредном газдинству врши обнову регистрације ових података у Регистру у року од **30 дана** од дана настанка промене.

Пољопривредно газдинство које **не достави податке** који су промењени у односу на стање у Регистру пољопривредних газдинстава у прописаном року од 30 дана од дана настанка промене, **имаће за последицу одређивање пасивног статуса пољопривредног газдинства**, решењем директора Управе, у трајању од годину дана.

2. Пољопривредно газдинство које се уписује у Регистар пољопривредних газдинстава, уписује све катастарске парцеле земљишта на којима обавља пољопривредну производњу; односно у обавези је да их упише приликом обнове регистрације.

Ако се утврди да пољопривредно газдинство **није пријавило** у Регистар пољопривредних газдинстава све катастарске парцеле на којима обавља пољопривредну производњу **одредиће му се пасиван статус** у трајању од 3 (три) године;

3. Напомињемо да је извршена измена Шифарника биљне производње и друге намене земљишних парцела, тако што је у групи 6 - Воће и грожђе измењен и проширен број култура које могу да се гаје,а то су:

|  |  |  |
| --- | --- | --- |
| Конвенционална производња (шифра) | НАЗИВ КУЛТУРЕ | Органска производња (шифра) |
| 11.6.19 | Гајење воћа у заштићеном простору | 12.6.19 |
| 11.6.20 | Остало јагодасто воће (рибизла, огрозд, брусница, аронија и др.) | 12.6.20 |
| 11.6.21 | Остало јабучасто воће (оскоруша, јаребика и др.) | 12.6.21 |
| 11.6.22 | Остало коштичаво воће (марела, трњина и др.) | 12.6.22 |
| 11.6.23 | Мање заступљено воће (шипурак, дрен, глог, дуд, зова и др.) | 12.6.23 |
| 11.6.24 | Цитруси (агруми), јужно, тропско, суптропско и егзотично воће (смокве, киви, нар, банане, лимун, поморанџе, мандарине и др.) | 12.6.24 |